Traoù dic'hortoz war al leurenn  Nec'hus oa araok c'hoari a gaos da razh an traoù se, met, ur wezh  kroget ar pezh c'hoari, achu oa get an aon. Ret oa krog a barzh ha derc'hel betek fin an arvest. C'hoari un den all, un den n'oc'h ket barz ho buhez pemdeziek, zo bourrapl. Met traoù diaes ha dic'hortoz oa ivez ar al leurenn : diaesamentoù teknikel, da skouer. A wezhoù an dud a rae war dro an teknik (aktourion ne oant ket war al leurenn d'ar c'houlz se, pe mignonned all), a farie, ha ne yae ket, ne glote ket mat an trouzioù, ar sonerezh, get ar pezh a oa war al leurenn.    Ni hor boa ur fan klub  : tud zo oa daet da wellet ar pezh c'hoari div pe ter gwezh ! E Karaez hon eus c'hoariet dirak tri c'hant den yaouank : skolajidi ha liseidi Diwan. Ur bochad tud, fiskal a oa. Met, e lec'hioù all, c'hoariet hon eus dirak un ugentad pe un tregontad a dud. Tud a galite, ne lâran ket, met dipitus oa un tamm e kenver hor labour hag hor amzet paset. E Baod, ne oa ket kalz a dud met gwellet m'boa, e fons ar sal, ter vaouez gozh e c'hoariñ e pad ar pezh c'hoari a bezh. Ha laouen oan memestra.